recursal/SuperWikiNEXT-32B huggingface dataset:
**D-श्रेणी क्षुद्रग्रह** (D-type asteroid) क्षुद्रग्रहों की एक श्रेणी है। इसके सदस्यों का ऐल्बीडो (चमकीलापन) बहुत कम (०.१ से कम) होता है और जिनका उत्सर्जन वर्णक्रम (एमिशन स्पेक्ट्रम) बिना किसी ख़ास अवशोषण बैंड (absorption band) के सिर्फ़ एक लालिमा दिखाता है। D-श्रेणी के क्षुद्रग्रह क्षुद्रग्रह घेरे के बाहरी भाग में और उस से भी आगे पाए जाते हैं। कुछ खगोलशास्त्रियों का विचार है कि इस श्रेणी के क्षुद्रग्रह सौर मंडल के दूर-दराज़ कायपर घेरे में उत्पन्न हुए थे। सम्भव है कि सन् २००० में कनाडा में गिरा टगिश झील उल्का एक D-श्रेणी क्षुद्रग्रह का अंश रहा हो। यह भी संकेत है कि मंगल ग्रह का फ़ोबोस उपग्रह भी एक D-श्रेणी क्षुद्रग्रह रहा हो जो मंगल के गुरुत्वाकर्षण द्वारा फंसा लिया गया हो और उसके इर्द-गिर्द परिक्रमा करने लगा।

इन्हें भी देखें
---------------

* क्षुद्रग्रह वर्णक्रम श्रेणियाँ
* क्षुद्रग्रह

सन्दर्भ
-------

1. ↑  Space.com via Yahoo News, Jan 19, 2014, "Potato-Shaped Mars Moon Phobos May Be a Captured Asteroid Archived 2016-03-05 at the Wayback Machine"
2. ↑  William B. McKinnon, 2008, "On The Possibility Of Large KBOs Being Injected Into The Outer Asteroid Belt Archived 2017-09-12 at the Wayback Machine". American Astronomical Society, DPS meeting #40, #38.03
**चरनदास चोर** (चारनदास -द- चोर) 1975  श्याम बेनेगल द्वारा बनाई गई एक प्रसिद्ध फिल्म  है, जो हबीब तनवीर के  प्रसिद्ध नाटक पर आधारित है। इसका मूल स्रोत विजयदान देथा नामक लोककथा है । फिल्म के गीत हबीब तनवीर ने भी दिए थे।

इस फिल्म में  स्मिता पाटिल, लालू राम, तथा एक किरदार मदन लाल की भूमिका हबीब तनवीर ने निभाया था।

सार
---

यह फिल्म एक क्लासिक लोक कथा से ली गई है, मूल रूप से विजयदान देथा द्वारा सुनाई गई, और हबीब तनवीर ने इसकी लोककथा  के रूप में व्याख्या की। फ़िल्म साधरण- चोर, चंरन दास (लालू राम) के अचरजपूर्ण जीवन का चार्ट पेश करती हे। विचित्र रूप से वह सिद्धांतों का एक आदमी है। एक ईमानदार चोर, जो अखंडता और पेशेवर दक्षता वाला  मजबूत चोर  है । वह अपने गुरु से चार प्रतिज्ञायें करता है, कि वह सोने की थाली में कभी भी नहीं खाएगा, कभी भी जुलूस का नेतृत्व नहीं करेगा जो उनके सम्मान में हो , कभी राजा नहीं बनेगा  और कभी राजकुमारी से शादी नहीं करेगा।  बाद में गुरु उससे एक और प्रतिज्ञा करवाता हे की वह कभी झूठ नही बोलेगा।   जीवन की यात्रा पर वह चल देता हे। उसे राजा बनने की मशहूर होने की और राजनीतक पद मिलने पर भी ठुकरा देता हे। बाद में, स्थानीय राजकुमारी (स्मिता पाटिल)उस पर  मुग्ध हो जाती  है और उससे शादी करना चाहती हे। यहाँ पर इंकार करने पर उसकोअपने जीवन का मूल्य चुकाना पड़ता हे।यहीं वह बता पाता हे की सच का जीवन जीना ,  मानव  के लिए कितना मुश्किल हे ।

कास्ट
-----

लालू राम चरनदास 

स्मिता पाटिल  प्रिंसेस मदनलाल फ़िदा भाई साधु मैहर हबीब तनवीर अंजलि पैगंकार सूंदर बेबी दस् बाबू कमाल कर

सन्दर्भ
-------

बाहरी कड़ियाँ
-------------

* *Charandas Chor*  इंटरनेट मूवी डेटाबेस पर
* Charandas चोर FTVdatabase
***चरस*** 1976 की बॉलीवुड फ़िल्म है जिसका रामानंद सागर ने निर्माण और निर्देशन किया। फ़िल्म में मुख्य भूमिका में धर्मेन्द्र और हेमा मालिनी सहित अजीत, अरुणा ईरानी, अमजद ख़ान, असरानी, सुजीत कुमार, केष्टो मुखर्जी और टॉम ऑल्टर हैं। इस फिल्म में संगीत लक्ष्मीकांत-प्यारेलाल ने दिया।

पठकथा
-----

सूरज अपने परिवार के साथ अफ़्रीकी राष्ट्र युगांडा में रहता है जबकि भारत में परिवार की सम्पत्ति और कारोबार की देखभाल उनका कालीचरण नाम का एक कर्मचारी करता है। जनरल ईदी अमीन द्वारा देश में शुरू की गई राजनीतिक क्रांति के कारण सूरज को अपने परिवार के साथ युगांडा छोड़ने के लिए मजबूर होना पड़ता है। कालीचरण को यह डर सताने लगता है कि उन्हें पता चल जाएगा कि उसने उनका पैसा ड्रग्स (चरस) तस्करी में लगाया हुआ है और इस कारणवश वह उनके घर में आग लगा देता है। सूरज के पिता की इस आग में मृत्यु हो जाती है और उसकी बहन को अगवा कर लिया जाता है। सूरज द्वारा कालीचरण की तस्करी गतिविधियों को रोकने के लिए पुलिस उसे भर्ती कर लेती है और इस प्रयोजन के कारण वह यूरोप जाता है जहाँ उसकी मुलाकात सुधा से होती है। सुधा एक खूबसूरत नर्तकी है जिसे कालीचरण ड्रग्स तस्करी में सहायता करने के लिए ब्लैकमेल करता है। सूरज का मिशन उसे पहले रोम और फ़िर मकाउ ले जाता है जहाँ उसकी पुनः भेट सुधा से होती है। स्थानीय पुलिस की मदद से सूरज और भारतीय नारकोटिक्स विभाग कालीचरण के ज्यादातर आदमियों को पकड़ने में कामयाब हो जाते हैं परन्तु कालीचरण सुधा को बंधी बना कर अपने भूमिगत अड्डे में छिप जाता है। आगे की पठकथा यह दर्शाती है कि कैसे सूरज कालीचरण के चुंगल से सुधा को मुक्त कराता है।

संगीत
-----

फ़िल्म में संगीत की रचना लक्ष्मीकांत-प्यारेलाल ने की और गीत आनंद बख्शी ने लिखें।

| गाना | गायक |
| --- | --- |
| "कल की हसीन मुलाकात के लिए" | किशोर कुमार और लता मंगेशकर |
| "आ जा तेरी याद आई" | मोहम्मद रफी, आनंद बख्शी और लता मंगेशकर |
| "राजा ना जा दिल तोड़ के" | लता मंगेशकर |
| "मेरा नाम बैलेरिना" | आशा भोंसले |
| "मैं एक शरीफ़" | लता मंगेशकर |
| "चरस चरस" | महेंद्र कपूर और लता मंगेशकर |

बाहरी कड़ियाँ
-------------

* *चरस*  इंटरनेट मूवी डेटाबेस पर
**चागांती कोटेस्वारा राव** भारतीय वक्ता हैं जो सनातन धर्म पर अपने प्रवचनों के लिए जाने जाते हैं। वह पुराणों के ज्ञाता है। उनके प्रवचनों व्यापक रूप से पालन किया जाता है , टेलीविजन चैनलों जैसे भक्ति टीवी , टीटीडी पर प्रसारित किया जाता है। पूरी दुनिया में तेलुगु भाषी लोगों के बीच वह काफी लोकप्रिय है। उन्हें 2016 में आंध्र प्रदेश सरकार की ओर से सांस्कृतिक सलाहकार के रूप में भी नियुक्त किया गया था।

जीवन
----

चागांती कोटेस्वारा राव जन्म 14 जुलाई 1959 को दंपति चागांती सुंदरा शिवा राव , चागांती सुषीलम्मा के घर हुआ था। वह नियमित रूप से रामायण, महाभारत , विभिन्न पुराणों जैसे विभिन्न हिंदू महाकाव्यों पर धार्मिक प्रवचन देते हैं। ये विभिन्न रेडियो , टीवी चैनलों पर प्रसारित होते हैं। कुछ भक्तिमय टीवी चैनलों ने उनके प्रवचनों को प्रसारित करने के लिए विशेष समय निर्धारित किया हुआ है।

सन्दर्भ
-------

1. ↑  Staff Reporter. "'Set aside time for spiritual growth'". *The Hindu*. मूल से 12 अक्तूबर 2017 को पुरालेखित. अभिगमन तिथि 16 जून 2019.
2. ↑  Reporter, Staff (9 April 2016). "Chaganti Koteswara Rao appointed government cultural adviser". *The Hindu* (अंग्रेज़ी में). The Hindu. मूल से 9 मार्च 2017 को पुरालेखित. अभिगमन तिथि 15 March 2018.
**चरम मौसम** और **चरम जलवायु घटनाएं** अप्रत्याशित, असामान्य, गंभीर, या बेमौसम मौसम; ऐतिहासिक वितरण के चरम पर मौसम- वह सीमा जो अतीत में देखी गई है. अक्सर, चरम घटनाएं किसी स्थान के रिकॉर्ड किए गए मौसम इतिहास पर आधारित होती हैं और सबसे असामान्य दस प्रतिशत में झूठ बोलने के रूप में परिभाषित की जाती हैं.

यह सुझाव देने के लिए सबूत हैं कि जलवायु परिवर्तन कुछ चरम मौसम की घटनाओं की आवधिकता और तीव्रता को बढ़ा रहा है. मानवजनित जलवायु परिवर्तन के लिए चरम मौसम और अन्य घटनाओं के आरोप में विश्वास अत्यधिक गर्मी और ठंड की घटनाओं की आवृत्ति या परिमाण में परिवर्तन में सबसे अधिक है, भारी वर्षा में वृद्धि और सूखे की तीव्रता में वृद्धि में कुछ विश्वास के साथ।

चरम मौसम का मानव समाज के साथ-साथ प्राकृतिक पारिस्थितिक तंत्र पर महत्वपूर्ण प्रभाव पड़ता है। उदाहरण के लिए, एक वैश्विक बीमाकर्ता म्यूनिख रे का अनुमान है कि 2015 में प्राकृतिक आपदाओं से 90 अरब डॉलर से अधिक का वैश्विक प्रत्यक्ष नुकसान हुआ है।.

सन्दर्भ
-------

1. ↑  जलवायु परिवर्तन से संबंधित अंतर - सरकारी पैनल।2.7 Has Climate Variability, or have Climate Extremes, Changed? Archived 2005-11-01 at the Wayback Machine Retrieved on 13 April 2007.
2. ↑  National Climatic Data Center. "Extreme Events".
3. ↑   (2016) Attribution of Extreme Weather Events in the Context of Climate Change. The National Academies Press, पृष्ठ 127–136. (Report).

बाहरी कड़ियाँ
-------------

* एनओएए/एनसीडीसी अरबों डॉलर का मौसम और जलवायु आपदाएं
* मौसम और जलवायु चरम के आंकड़े Archived 2018-09-10 at the Wayback Machine वायुमंडलीय अनुसंधान के लिए विश्वविद्यालय निगम (यूसीएआर)
* अनुसंधान पूर्वानुमानों ने तूफानी मौसम की संभावना बढ़ा दी Archived 2020-03-16 at the Wayback Machine, पर्ड्यू विश्वविद्यालय अध्ययन
* मौसम लेख *थिंक प्रोग्रेस* पर
* यूरोपीय गंभीर मौसम डेटाबेस
* राष्ट्रीय गंभीर मौसम डेटाबेस ब्राउज़र
* गंभीर विश्व मौसम अवलोकन
**अनु** बृहत भारतीय उपमहाद्वीप के पश्चिमोत्तर भाग में बसने वाले आर्य समुदाय का एक प्रमुख क़बीला था। इनका वर्णन ऋग्वेद १:१०८:८ और ८:१०:५ में मिलता है और दोनों जगहों पर उनका उल्लेख द्रुह्यु समुदाय के साथ आता है। ऋग्वेद के सातवे मंडल में अनु योद्धा पुरुओं द्वारा स्थापित उस मित्रपक्ष में थे जिन्होने दस राजाओं के युद्ध (दशराज्ञ युद्ध) में भारत क़बीले के राजा सुदास से जंग की थी जिसमें पुरुओं की हार हुई थी। इन श्लोकों में उनका नाम **आनव** के वृद्धि रूप में मिलता है। कुछ इतिहासकारों के अनुसार यह क़बीला परुष्णि नदी (रावी नदी) क्षेत्र में बसा हुआ था। आगे चलकर सौवीर, कैकेय और मद्र क़बीले इन्ही आनवों से उत्पन्न हुए थे।

इन्हें भी देखें
---------------

* दशराज्ञ युद्ध
* पुरु लोग
* भारत लोग (ऋग्वेद)
* ऋग्वेद

सन्दर्भ
-------

1. ↑  Macdonell, A.A. and Keith, A.B. 1912. The Vedic Index of Names and Subjects.
2. ↑  Later Indo-Scythians, Sir Alexander Cunningham, Indological Book House, 1962, *... From Anu sprang the Anava tribes of the Sauviras, the Kaikeyas and the Madras, with the Yaudheyas and their kinsmen ...*
**जिगलर-नाटा उत्प्रेरक** (Ziegler–Natta catalyst) एक उत्प्रेरक है जिसका उपयोग 1-अल्कीनों (1-alkenes) के संश्लेषण में होता है। इस उत्प्रेरक का नाम जर्मनी के कार्ल जिगलर तथा इटली के गुलिओ नाटा के नाम पर पड़ा है जिन्हें इसके लिए १९६३ में नोबेल पुरस्कार प्रदान किया गया था।। इन उत्प्रेरकों का उपयोग बड़े पैमाने पर विभिन्न प्रकार के पॉलीओलीफिनों के उत्पादन के लिए १९५६ से ही हो रहा है। इन उत्प्रेरकों (एवं इनसे सम्बन्धित उत्प्रेरकों) की सहायता से सन २०१० में एल्कीनों से उत्पादित कुल प्लास्टिक, एलास्टोमर और रबर की मात्रा १० करोड़ टन से अधिक थी। ये सभी पॉलीमर मिलाकर सबसे अधिक मात्रा वाले कमोडिटी-प्लास्टिक हैं और साथ ही सर्वाधिक मात्रा वाले कमोडिटी-रसायन भी हैं।

जिगलर-नाटा उत्प्रेरक का उपयोग टर्मिनल अल्कीनों के बहुलकीकरण के लिए किया जाता है। विनाइल डबल बाण्ड से युक्त एथिलीन और एल्कीनों को टर्मिनल एल्कीन कहते हैं।

*n* CH2=CHR → −[CH2−CHR]*n*−;
इन अभिक्रियाओं के लिए प्रयुक्त होने वाले जिगलर-नाटा उत्प्रेरकों को मोटे तौर पर दो वर्गों में बांटा जा सकता है 

* (१) टाइटैनियम यौगिकों पर आधारित विषमांगी सपोर्टेड उत्प्रेरक ( Heterogeneous supported catalysts), ऑर्गनोएलुमिनियम यौगिकों के साथ (जैसे ट्राईएथिलएलुमिनियम Al(C2H5)3 )। उद्योगों में यह उत्प्रेरक अधिकांशतः पयोग किया जाता है।

* समांगी उत्प्रेरक जो प्रायः Ti, Zr या Hf के समिश्रों पर आधारित होते हैं। ये उत्प्रेरक मेथिलएलुमिनऑक्सेन नामक दूसरे कार्ब-एलुमिनियम उत्प्रेरक के साथ मिलाकर उपयोग किए जाते हैं।

जिगलर-नाटा अभिक्रिया की सरलीकृत मेकेनिज्म

सन्दर्भ
-------

1. ↑   "Ziegler–Natta Catalysts"। *Kirk-Othmer Encyclopedia of Chemical Technology*। (2003)। Wiley-VCH। DOI:10.1002/0471238961.2609050703050303.a01.
2. ↑  Hoff, Ray; Mathers, Robert T. संपा॰ (2010). *Handbook of Transition Metal Polymerization Catalysts* (Online संस्करण). John Wiley & Sons. आई॰ऍस॰बी॰ऍन॰ 9780470504437. डीओआइ:10.1002/9780470504437.

बाहरी कड़ियाँ
-------------

* बहुलीकरण[*मृत कड़ियाँ*]
अनुगूँज गीतांजलि श्री का पहला कहानी संग्रह है। इसमें संकलित दस कहानियों में जो संवेदना जो विद्रोह और प्रतिरोध है वह स्वयं को उजागर करते वक्त पात्रों की कमजोर होते स्वाभिमान अनदेखा नहीं करती, इशारों और बिम्बों के सहारे चित्रण करने वाला शिल्प और शिक्षित वर्ग की आधुनिक मानसिकता को दिखाती उनकी बोलचाल की भाषा, गीतांजलि श्री की विशेष लेखकीय पहचान बनाती है। यूँ तो इन कहानियों का केन्द्र लगभग हर बार-एक ‘दरार’ को छोड़कर- बनता है शिक्षित मध्यमवर्गीय नारियों से, पर इसमें वर्णित होते हैं हमारे आधुनिक नागरिक जीवन के विभिन्न पक्ष। जैसे वैवाहिक तथा विवाहेत्तर स्त्री-पुरुष सम्बन्ध, पारिवारिक परिस्थितियाँ, सामाजिक रूढ़ियाँ, हिन्दू-मुस्लिम समस्या, स्त्रियों का पारस्परिक मैत्री इत्यादि। यहाँ सीधा, सपाट कुछ भी नहीं है। हर स्थिति, हर सम्बन्ध, हर संघर्ष में व्याप्त रहते हैं परस्पर विरोधी स्वर। यही विरोधी स्वर रचते हैं हर एक कहानी का एक अलग राग।

| * दे
* वा
* सं
यू के कथा सम्मान प्राप्त साहित्यकार तथा साहित्य |
| --- |
| साहित्यकार | गीतांजलिश्री • धीरेन्द्र अस्थाना • अखिलेश • देवेन्द्र • मनोज रूपड़ा • चित्रा मुद्गल • संजीव • ज्ञान चतुर्वेदी • एस आर हरनोट • विभूति नारायण राय • प्रमोद कुमार तिवारी • असगर वजाहत • महुआ माझी • नासिरा शर्मा • भगवानदास मोरवाल • पंकज सुबीर • सुंदर चन्द ठाकुर |
| कृतियाँ | अनुगूँज • उस रात की गंध • शापग्रस्त • शहर कोतवाल की कविता • दफ़न और अन्य कहानियाँ • आवां • जंगल जहाँ शुरू होता है • बारामासी • दारोश तथा अन्य कहानियाँ • तबादला • डर हमारी जेबों में • कैसी आगी लगाई • मैं बोरिशाइल्ला  • कुइयाँजान • रेत • महुआ घटवारिन तथा अन्य कहानियाँ • पत्थर पर दूब |
95वां अकादमी पुरस्कार 12 मार्च 2023 को लॉस एंजिल्स के डॉल्बी थिएटर में एकेडमी ऑफ मोशन पिक्चर आर्ट्स एंड साइंसेज (एएमपीएएस) द्वारा आयोजित एक समारोह था, जिसमें 2022 में रिलीज हुई फिल्मों को सम्मानित किया गया।

इस कार्यक्रम को अमेरिका में एबीसी द्वारा टीवी पर प्रसारित किया गया था और रिकी किरशनेर और ग्लेन वीस द्वारा निर्मित किया गया था।  वीस निर्देशक भी थे। कॉमेडियन और लेट-नाइट टॉक शो के होस्ट जिमी किमेल ने क्रमशः 2017 और 2018 में समारोह के 89वें और 90वें संस्करण में भाग लेने के बाद तीसरी बार शो की मेजबानी की। 
सब कुछ हर जगह एक बार ग्यारह नामांकन और सात जीत के साथ समारोह का नेतृत्व किया, जिसमें सर्वश्रेष्ठ चित्र, सर्वश्रेष्ठ निर्देशक और डैनियल क्वान और डैनियल शेइनर्ट के लिए सर्वश्रेष्ठ मूल पटकथा, और चार अभिनय पुरस्कारों में से तीन शामिल हैं।

विजेता और नामांकित व्यक्ति
--------------------------

नामांकन की घोषणा अभिनेता रिज़ अहमद और एलिसन विलियम्स ने 24 जनवरी, 2023 को की थी।
यह पहली बार था जब सर्वश्रेष्ठ पिक्चर श्रेणी में दो सीक्वेल (*अवतार: द वे ऑफ वॉटर* और *टॉप गन: Maverick*) के साथ-साथ पहली बार दुनिया भर में $1 बिलियन से अधिक की कमाई करने वाली दो फिल्मों को एक ही वर्ष में सर्वश्रेष्ठ पिक्चर के लिए नामांकित किया गया था।

सन्दर्भ
-------

1. ↑  हैमंड, पीट (मई 13, 2022). "Oscars 2023 Telecast and Nomination Dates Set". *Deadline Hollywood*. मूल से मई 13, 2022 को पुरालेखित. अभिगमन तिथि मई 13, 2022.
2. ↑  हैमंड, पीट (सितंबर17, 2022). "Oscars: Glenn Weiss and Ricky Kirshner to Produce 95th Academy Awards; Other Key Creative Team Members Named". *Deadline Hollywood*. मूल से October 13, 2022 को पुरालेखित. अभिगमन तिथि सितंबर 31,2022. `|access-date=, |date=` में तिथि प्राचल का मान जाँचें (मदद)
3. ↑  हैमंड, पीट (November 7, 2022). "Jimmy Kimmel Set for Third Oscar Hosting Stint". *Deadline Hollywood*. मूल से November 7, 2022 को पुरालेखित. अभिगमन तिथि November 7, 2022.
4. ↑  लेविस, हिलेरी (जनवरी 24, 2023). "Oscars: Full List of Nominations". *The Hollywood Reporter*. मूल से January 24, 2023 को पुरालेखित. अभिगमन तिथि जनवरी 24, 2023.
5. ↑  "95th Oscar Nominations Announcement | Hosted by Riz Ahmed & Allison Williams". Oscars. मूल से जनवरी 25, 2023 को पुरालेखित. अभिगमन तिथि जनवरी25, 2023 – वाया YouTube. `|access-date=` में तिथि प्राचल का मान जाँचें (मदद)
ह्याकुताके धूमकेतु, हालांकि यह सूरज की परिक्रमा कर रहा है, सम्भव है कि यह एक अंतरतारकीय वस्तु थी जो सूर्य के अधिक समीप आने से उसके गुरुत्वाकर्षक प्रभाव द्वारा पकड़ी गई
**अंतरतारकीय वस्तु** (interstellar object) तारों और उपतारों को छोड़कर ऐसी कोई भी खगोलीय वस्तु होती है जो किसी तारे के गुरुत्वाकर्षक प्रभाव से बंधी हुई न हो। ऐसी वस्तुएँ तारों के बीच के अंतरतारकीय अंतरिक्ष में भ्रमण करती रहती हैं। ऐसी एक वस्तु सन् २०१७ में हमारे सौर मंडल से गुज़रने वाला ओमूआमूआ नामक धूमकेतु था। क्योंकि किसी सौर मंडल में आने वाली अंतरतारकीय वस्तुएँ अक्सर तारे के समीप आकर फिर बाहर निकल जाती हैं, इसलिए उनकी देखी गई कक्षाओं (ऑर्बिटों) का आकार अतिपरवलय (हाइपरबॉलिक) होता है।

इन्हें भी देखें
---------------

* खगोलीय वस्तु
* ओमूआमूआ

सन्दर्भ
-------

1. ↑  Valtonen, Mauri J.; Jia-Qing Zheng; Seppo Mikkola (March 1992). "Origin of oort cloud comets in the interstellar space". *Celestial Mechanics and Dynamical Astronomy*. Springer Netherlands. **54** (1–3): 37–48. डीओआइ:10.1007/BF00049542. बिबकोड:1992CeMDA..54...37V. मूल से 13 सितंबर 2019 को पुरालेखित. अभिगमन तिथि 2008-12-30.
2. ↑  Francis, Paul J. (2005-12-20). "The Demographics of Long-Period Comets" (PDF). *The Astrophysical Journal*. **635** (2): 1348–1361. arXiv:astro-ph/0509074. डीओआइ:10.1086/497684. बिबकोड:2005ApJ...635.1348F. मूल (PDF) से 16 दिसंबर 2019 को पुरालेखित. अभिगमन तिथि 2009-01-03.
**अक्स** 2001 में बनी हिन्दी भाषा की अलौकिक शैली की रोमांचकारी फिल्म है। मुख्य भूमिका में अमिताभ बच्चन, रवीना टंडन और मनोज वाजपेयी हैं जबकि इसका निर्देशन राकेश ओमप्रकाश मेहरा ने किया है। हालांकि फिल्म ने आलोचनात्मक प्रशंसा पाई, लेकिन यह बॉक्स ऑफिस पर प्रदर्शन करने में नाकाम रही। अमिताभ को उनके प्रदर्शन के लिए सर्वश्रेष्ठ अभिनेता के लिए अपना पहला फिल्मफेयर आलोचक पुरस्कार मिला।

संक्षेप
-------

अक्स एक शिकारी और उसकी शिकार की कहानी है। एक पुलिस और एक हत्यारा। अक्स मनु वर्मा और राघवन की कहानी है। कहानी बुडापेस्ट के केन्द्र में शुरू होती है। भारतीय रक्षा मंत्री नियमित रूप वाली विदेश यात्रा पर हैं। उन्होंने सुरक्षा के प्रमुख मनु वर्मा को अपने राजनयिक यात्रा के बारे में असली जानकारी दी। वो एक फ्लॉपी के बारे में सूचित करते हुए बताते हैं कि उसमें मूल्यवान जानकारी है जो देश की नियति को प्रभावित कर सकती है। दूसरी तरफ खुफिया सूत्रों ने मनु वर्मा को बताया है कि एक हत्यारा को रक्षा मंत्री को खत्म करने के लिए भुगतान किया गया है। छायादार व्यक्ति को राघवन कहा जाता है। मनु वर्मा भारतीय रक्षा मंत्री तक पहुंचते हैं, लेकिन बचाने के लिए बहुत देर हो चुकी होती है और राजनेता का कत्ल कर दिया जाता है। राघवन गायब हो गया। अब शिकारी शिकार हो जाता है क्योंकि मनु वर्मा राघवन को खोजने की कोशिश करता है।

मनु की जांच के परिणामस्वरूप राघवन को गिरफ्तारी के बाद दोषी पाया गया और फाँसी की सजा सुनाई गई। भागवत गीता से उद्धत करते हुए राघवन फांसी चढ़ा दिया जाता है, और मनु अपनी नौकरी, अपनी पत्नी और उनकी छोटी बेटी के पास लौट आया है। फिर न्यायमूर्ति बलवंत चौधरी उसी तरह मारे गए जैसे राघवन जीवित था जब वे मारे गए था। पुलिस को कुछ पता चले उससे पहले, एक और मौत हो जाती है। इस बार इंस्पेक्टर अर्जुन निश्चित है कि हत्याएं एक ऐसे व्यक्ति द्वारा की जा रही है जो राघवन की नकल कर रहा है। इन हत्याओं के साक्ष्य अर्जुन को इंस्पेक्टर मनु वर्मा के पास ले जाते हैं।

मुख्य कलाकार
------------

* अमिताभ बच्चन - इंस्पेक्टर मनु वर्मा
* रवीना टंडन - नीता
* मनोज बाजपेयी - राघवन घटगे
* नन्दिता दास - सुप्रिया वर्मा
* के के रैना - महादेवन घटगे
* अभिमन्यु सिंह - इंस्पेक्टर अर्जुन श्रीवास्तव
* कमल चोपड़ा - ए सी पी प्रधान
* तन्वी आज़मी - मधु प्रधान
* प्रमोद मुथु - बलवंत चौधरी
* सलीम घोष - अंधा गुरु
* वीरेन्द्र सक्सेना - हनीफ कसाई
* मोहन आगशे - प्रधानमंत्री
* विजय राज़ - येडा याकूब
* व्रजेश हीरजी
* अमोल पालेकर - रक्षा मंत्री

संगीत
-----

सभी गीत गुलज़ार द्वारा लिखित; सारा संगीत अनु मलिक और रंजीत बैरोट द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "ये रात जली की छिपकली की" | अनुपमा | 6:06 |
| 2. | "रात आती है चली जाती है" | शुभा मुद्गल | 6:20 |
| 3. | "आजा गुफाओं में आ" | वसुंधरा दास, केके | 5:23 |
| 4. | "हम भूल गए है रख के" (पुरुष) | हरिहरन | 5:23 |
| 5. | "बंदा ये बिंदास है" | केके | 3:36 |
| 6. | "भला बुरा" | अमिताभ बच्चन | 3:47 |
| 7. | "हम भूल गए है रख के" (महिला) | के॰ एस॰ चित्रा  | 5:09 |
| 8. | "रामलीला" | अमिताभ बच्चन, नन्दिता दास, कविता मुन्द्रा | 5:20 |
| 9. | "रब्बा रब्बा रब्बा रब्बा" | वसुंधरा दास, सुखविंदर सिंह | 4:51 |
| **कुल अवधि:** | **45:55** |

सन्दर्भ
-------

1. ↑  "इस डायरेक्टर के कहने पर अमिताभ ने रखी फ्रेंच दाढ़ी, जानिए ऐसे 5 किस्से". *दैनिक भास्कर*. 11 अक्तूबर 2017. मूल से 12 नवंबर 2018 को पुरालेखित. अभिगमन तिथि 11 नवम्बर 2018.

बाहरी कड़ियाँ
-------------

* *अक्स*  इंटरनेट मूवी डेटाबेस पर
बुस्सार्ड रैमजेट, जो तारायान बनाने की एक प्रस्तावित विधि है
**अंतरतारकीय अंतरिक्ष उड़ान** (interstellar travel) दो भिन्न तारों या ग्रहीय मण्डलों के बीच की अंतरिक्ष उड़ान द्वारा करी गई यात्रा को कहते हैं। फ़िलहाल यह पूरी तरह काल्पनिक ही है। जहाँ सौर मंडल के ग्रहों के बीच की दूरी औसतन केवल ३० खगोलीय इकाईयों के लगभग ही होती है, वहाँ तारों के बीच की दूरी लाखों खगोलीय इकाईयों में गिनी जाती है। इतना अधिक फ़ासला तय करने के लिये या तो किसी अंतरिक्ष यान को प्रकाश की गति के एक बड़े भाग तक का वेग देने की आवश्यकता है या फिर यान को हमारी पृथ्वी से सूरज से अगले सबसे समीपी तारे प्रॉक्सिमा सेन्टॉरी तक भी पहुँचने के लिये दसियों हज़ार वर्ष लगेंगे। यदि यान को किसी तरह प्रकाश की गति का १०% भी गति दी जा सके तो उसे पहुँचने में ४० वर्षों से अधिक लगेंगे। फिर भी अभियान्त्रिक और वैज्ञानिक इस का प्रयास करने के लिये तकनीकों और नये वैज्ञानिक सिद्धांतों की खोज में हैं।

इन्हें भी देखें
---------------

* अन्तर्ग्रहीय अंतरिक्ष उड़ान
* अंतरिक्ष उड़ान

सन्दर्भ
-------

1. ↑  Zubrin, Robert (1999). Entering Space: Creating a Spacefaring Civilization. Tarcher / Putnam. ISBN 1-58542-036-0.
2. ↑  Crawford, Ian A. (1990). "Interstellar Travel: A Review for Astronomers" (PDF). Quarterly Journal of the Royal Astronomical Society. 31: 377–400. Bibcode:1990QJRAS..31..377C.
**चागोस द्वीपसमूह** (Chagos Archipelago) हिंद महासागर के केन्द्रीय भाग में स्थित सात एटोलों (मूँगे के द्वीपों के समूह) का एक गुट है। इसके सात एटोलों में कुल मिलाकर 60 से अधिक द्वीप हैं। चागोस द्वीपसमूह मालदीव से लगभग 500 किलोमीटर दक्षिण में है। यह द्वीप चागोस-लक्षद्वीप शृंखला के सबसे दक्षिण हिस्से पर स्थित है, जो कि भारत के लक्षद्वीप संघीय-क्षेत्र से चागोस तक चलने वाले समुद्री पर्वतों की एक शृंखला है। मॉरीशस चागोस द्वीपसमूह को अपना हिस्सा मानता है लेकिन इसपर ब्रिटेन का क़ब्ज़ा है और उसने ज़बरदस्ती सभी निवासियों को हटाकर इसे 1967 में संयुक्त राज्य अमेरिका को एक सैन्य अड्डा बनाने के लिये किराए पर दे दिया। विवाद जारी है। द्वीपसमूह का मुख्य द्वीप डिएगो गारसिया है और उसपर एक महत्वपूर्ण अमेरिकी फ़ौजी अड्डा है।

विवरण
-----

चागोस द्वीपसमूह ब्रिटिश हिंद महासागर क्षेत्र के मुख्य घटक है। कुल द्वीप 63,17 वर्ग किलोमीटर क्षेत्र में, मुख्य द्वीप डिएगो Garcia द्वीप 27,20 वर्ग किलोमीटर क्षेत्र में, जिनमें जल लैगून, कब्जा का क्षेत्रफल लगभग 15.000 वर्ग किलोमीटर के क्षेत्र में विशेष आर्थिक क्षेत्र 636.600 वर्ग किलोमीटर है।

इस द्वीप से जल्द से जल्द Vasco de गामा पाया है, 18 वीं शताब्दी के प्रारंभिक मॉरीशस के हिस्से के रूप में फ्रांस द्वारा कब्जा है। 1814 के वियना संधि के तहत, फ्रांस ceded करने के लिए ब्रिटिश द्वीप समूह, सेशल्स के हिस्से के रूप में. 31 अगस्त 1903 में, ब्रिटेन से तैयार किया जा सेशल्स, मॉरीशस लौटने के लिए प्रबंध है। मॉरीशस स्वतंत्रता के बाद, ब्रिटेन की स्थापना ब्रिटिश हिंद महासागर क्षेत्र के द्वीपों का प्रबंधन करने के लिए है, लेकिन मॉरीशस नहीं दे अपना प्रादेशिक का दावा है। 1967, ब्रिटेन और संयुक्त राज्य अमेरिका की संधि पर हस्ताक्षर किए हैं, Garcia डिएगो में द्वीप के निर्माण के वायु सेना और नौसेना के आधार है। दोनों में खाड़ी युद्ध और अफगानिस्तान में युद्ध, डिएगो Garcia आधार द्वीप के पास एक बहुत ही महत्वपूर्ण भूमिका निभाई है।

सैन्य अड्डों के निर्माण के लिए, ब्रिटेन के द्वीप पर मजबूर किया जाएगा evictions है, जो विरोध करने के लिए जारी रखने के द्वीप के कारण, 2000 में ब्रिटिश शासन के उच्च न्यायालय में अवैध रूप से सरकार के कृत्यों, द्वीप के लौटने की अनुमति मुक्त करने के लिए इस द्वीप के डिएगो Garcia के अलावा अन्य द्वीपों (अमेरिकी सेना के बहाने रक्षा के तहत नागरिकों की आवश्यकता पर रोक लगाने के पास आया डिएगो Garcia द्वीप). संधि के बाद से संयुक्त राज्य अमेरिका के बीच ब्रिटेन और 2016 में समाप्त होगा, द्वीपसमूह की राजनीतिक स्थिति अस्पष्ट बनी हुई है। मॉरीशस के लिए संयुक्त राष्ट्र मानवाधिकार आयोग के अनुरोध पर समाप्त हो गया है कि इस संधि में इस द्वीप की संप्रभुता .

इन्हें भी देखें
---------------

* मॉरीशस

सन्दर्भ
-------

1. ↑  World Wildlife Fund (2001). "Maldives-Lakshadweep-Chagos Archipelago tropical moist forests". WildWorld Ecoregion Profile. National Geographic Society. Archived from the original on 2010-03-08. Retrieved 2012-06-21.
2. ↑  "Time for UK to Leave Chagos Archipelago" Archived 2012-05-11 at the Wayback Machine. Real clear world. Retrieved 12 जुलाई 2012.
हमारा सूरज एक G श्रेणी का मुख्य अनुक्रम तारा है
**G श्रेणी का मुख्य-अनुक्रम तारा** (G-type main-sequence star या G.V), जिसे **पीला बौना** या **G बौना** भी कहा जाता है, ऐसे मुख्य अनुक्रम तारे को बोलते हैं जिसकी वर्णक्रम श्रेणी G हो और जिसकी (तापमान और चमक पर आधारित) यर्कीज़ श्रेणी V हो। इन तारों का द्रव्यमान (मास) सूरज के द्रव्यमान का ०.८ से १.२ गुना और इनका सतही तापमान ५,३०० कैल्विन से ६,००० कैल्विन के बीच होता है। अन्य मुख्य अनुक्रम तारों की तरह G V तारे भी अपने केंद्र में नाभिकीय संलयन (फ्यूज़न) के ज़रिये हाइड्रोजन से हीलियम बनाते हैं और इसमें बहुत उर्जा बनती है। हमारा सूरज भी एक G V है और प्रति सैकिंड यह ६० करोड़ टन हाइड्रोजन को संलयित करके हीलियम बना देता है जिसमें क़रीब ४० लाख टन पदार्थ ध्वस्त होकर ऊर्जा बन जाता है। हमारे सूरज के अलावा मित्र "ए" (Alpha Centauri A), टाऊ सॅटाए (τ Ceti) और ५१ पॅगासाई (51 Pegasi) भी कुछ अन्य जाने-माने G श्रेणी के मुख्य अनुक्रम तारे हैं।

रंग-रूप
-------

इन तारों को 'पीला बौना' कहा जाता है लेकिन वास्तव में इनका रंग सफ़ेद से लेकर हल्का पीला होता है। सूरज जैसे अधिक तापमान और चमक वाले तारे सफ़ेद और कम तापमान वाले तारे पीले-से होते हैं। ध्यान दें कि हमारा सूरज वास्तव में श्वेत होने के बावजूद हमारे वातावरण में किरणों के रेले बिखराव (Rayleigh scattering) से पीला प्रतीत होता है। इस बात पर भी ग़ौर करें कि सूरज जैसे तारों को बौना तारा कहा जाता है क्योंकि यह दानव तारों, महादानव तारों और परमदानव तारों से छोटे होते हैं, लेकिन संख्या के हिसाब से हमारे सूरज जैसे पीले बौने हमारी गैलेक्सी में मिलने वाले ९०% तारों से अधिक रोशन होते हैं। यह कम रोशन तारे नारंगी दानव (K श्रेणी के बौने), लाल बौने और सफ़ेद बौने जैसे तारे होते हैं।

जीवनकाल
-------

एक साधारण G V तारा लगभग १० अरब वर्षों तक हाइड्रोजन इंधन का संलयन करता है जिसके बाद इसके केन्द्रीय भाग में हाइड्रोजन लगभग ख़त्म हो जाता है। ऐसे होने पर तारा फूलने लगता है और अपने पहले के आकार से कई अधिक बड़ा होकर एक लाल दानव बन जाता है। ऐसा रोहिणी तारे (उर्फ़ ऐल्डॅबरैन या ऐल्फ़ा टौ) के साथ हो चुका है और आज से अरबों साल बाद हमारे सूरज के साथ भी होगा। अंत में जाकर यह लाल दानव अपनी बाहरी परतें त्याग देता है और वे एक सिकुड़े-हुए घने और ठन्डे केन्द्रीय सफ़ेद बौने तारे के इर्द-गिर्द विस्तृत एक ग्रहीय नीहारिका बन जाती हैं।

इन्हें भी देखें
---------------

* तारों की श्रेणियाँ
* लाल बौने
* भूरे बौने
* सफ़ेद बौने

सन्दर्भ
-------

1. ↑  Empirical bolometric corrections for the main-sequence Archived 2019-07-17 at the Wayback Machine, G. M. H. J. Habets and J. R. W. Heintze, *Astronomy and Astrophysics Supplement* **46** (November 1981), pp. 193–237.
2. ↑  Alpha Centauri A Archived 2019-04-28 at the Wayback Machine, SIMBAD query result. Accessed on line December 4, 2007.
3. ↑  Tau Ceti Archived 2019-04-28 at the Wayback Machine, SIMBAD query result. Accessed on line December 4, 2007.
4. ↑  51 Pegasi Archived 2019-04-28 at the Wayback Machine, SIMBAD query result. Accessed on line December 4, 2007.
5. ↑  SIMBAD, entry Archived 2013-10-17 at the Wayback Machine for Aldebaran, accessed on line June 19, 2007.
**चोका** जापानी कविता की एक शैली है। ये लम्बी कविताएँ हैं। जापान के सबसे पहले कविता-संकलन मान्योशू में २६२ चोका कविताएँ संकलित हैं, जिनमें सबसे छोटी कविता ९ पंक्तियों की है। चोका कविताओं में ५ और ७ वर्णों की आवृत्ति मिलती है। अन्तिम पंक्तियों में प्रायः ५, ७, ५, ७, ७ वर्ण होते हैं।  

चोका पहली से तेरहवीं शताब्दी में जापानी काव्य विधा में महाकाव्य की कथाकथन शैली रही है। मूलत; चोका गाए जाते रहे हैं। इनका वाचन उच्च स्वर में किया जाता रहा है। यह प्राय: वर्णनात्मक रहा है। इसको एक ही कवि रचता है।

सन्दर्भ
-------

1. ↑  जापानी कविताएँ, अनुवाद- सत्यभूषण वर्मा, सीमान्त पब्लिकेशंस इंडिया, 65/1 हिन्दुस्थान पार्क, कलकत्ता-700029, 1977, पृष्ठ-४-५

| * दे
* वा
* सं
**जापानी साहित्य** |
| --- |
| जापानी काव्य | हाइकु ।तांका । चोका । वाका । सेर्न्यू |  |
| जापानी गद्य | हाइबुन |
| प्रमुख साहित्यकार | मात्सुओ बाशो ।तावाबाका बोशा । ताकाहामा कियोशी । योसा बुसोन । नाकाचुका इप्पेकिरो । इस्सा । मासाओका शिकि। मिजुहारा शुओशी । सोज़ो हेन्जो । काकि नो मोतो नो हितोमारो। ओनो नो कोमाचि । ओतोमो याकामोचि |
| पुस्तके | मान्योशू |
| चित्रकारिता | हाइगा |
चीन-अरब संबंध (चीनी: 中国与阿拉伯世界之间的关系; अरबी: العلاقات بين الصين والعالم العربي‎), ऐतिहासिक रूप से पहले खलीफा के समय से महत्वपूर्ण व्यापार मार्गों और अच्छे राजनयिक संबंधों के साथ प्रारम्भ हुए। पीपुल्स रिपब्लिक ऑफ चाइना (पीआरसी) की स्थापना के बाद से, आधुनिक चीन-अरब संबंध और अच्छे हो गए हैं। चीन-अरब स्टेट्स कोऑपरेशन फोरम (सीएएससीएफ) चीन और अरब देशों को इस वैश्वीकरण के दौर में एक नई साझेदारी स्थापित करने में मदद कर रहा है। परिणामस्वरूप, दोनों पक्षों के बीच घनिष्ठ आर्थिक, राजनीतिक और सैन्य संबंध कायम हो रहे हैं। 2018 से, चीन और अरब देशों के बीच राजकीय यात्राओं, बढ़ते व्यापार और एक दूसरे को सहायता प्रदान करने के चलते इनके बीच के संबंध और भी गर्मा गए हैं।

1990 के बाद से, किसी भी अरब देश के चीन गणराज्य (आरओसी) के साथ आधिकारिक राजनयिक संबंध नहीं हैं। हालांकि आरओसी ताइपे आर्थिक और सांस्कृतिक कार्यालयों के माध्यम से कुछ अरबी देशों में राजनयिक रूप से अपना प्रतिनिधित्व करता है।

वर्तमान संबंध
-------------

अरब जगत में 14 कन्फ्यूशियस संस्थान हैं। कन्फ्यूशियस संस्थान चीन के उन प्रमुख तरीकों में से एक हैं जिनसे वह अरब देशों और दुनिया में अपना प्रभाव कायम करता है। 14 वर्षों के संचालन के बाद, यह कहा जा सकता है कि ये कन्फ्यूशियस संस्थान चीनी सॉफ्ट पावर के एक उपकरण के रूप में अरब दुनिया में बहुत ही प्रभावी ढंग से प्रवेश कर चुके हैं।

बीते कुछ समय में इन दोनों पक्षों के बीच बढ़ते संबंधों का एक दुष्प्रभाव बढ़ते नशीली दवाओं के अवैध व्यापार के रूप में सामने आया है। ग्वांगडोंग के नशीली दवा पुलिस (ड्रग पुलिस) का दावा है कि प्रांत में अधिकांश ड्रग डीलर अफ्रीका या मध्य पूर्व से हैं। 2007 के राजनयिक केबल में अमेरिकी राजनयिकों ने ड्रग डीलरों का मुकाबला करने में पुलिस को आने वाली भाषाई कठिनाइयों का वर्णन किया क्योंकि व्यापार मुख्य रूप से साथी अफ्रीकियों या मध्य पूर्व के लोगों के साथ किया जाता है।

सन्दर्भ
-------

1. ↑  "Commentary: Sino-Arab relations to enjoy bright future in new era - People's Daily Online". *en.people.cn*.
2. ↑  "Special show of affection reserved for new era of Chinese relations". *The National* (अंग्रेज़ी में).
3. ↑  "China Focus: China, Arab states to forge strategic partnership - Xinhua | English.news.cn". *www.xinhuanet.com*. मूल से 30 नवंबर 2021 को पुरालेखित. अभिगमन तिथि 30 नवंबर 2021.
4. ↑  "China offers $105m to Arab countries, political support to Palestine". *Middle East Eye* (अंग्रेज़ी में).
5. ↑  "China, Arab states agree to enhance cooperation under new strategic partnership". *Arab News* (अंग्रेज़ी में). 10 July 2018.
6. ↑  Yellinek, Roie; Mann, Yossi; Lebel, Udi (2020-11-01). "Chinese Soft-Power in the Arab world – China's Confucius Institutes as a central tool of influence". *Comparative Strategy*. **39** (6): 517–534. आइ॰एस॰एस॰एन॰ 0149-5933. डीओआइ:10.1080/01495933.2020.1826843. नामालूम प्राचल `|s2cid=` की उपेक्षा की गयी (मदद)
7. ↑   *07GUANGZHOU946\_a*. Wikileaks. .
8. ↑  Wang, Huazhong (2010-06-26). "More foreigners involved in drug trafficking cases". *China Daily*.
लगून नॅब्युला की सैर करिए - यह एक अंतरतारकीय बादल है
खगोलशास्त्र में **अंतरतारकीय बादल** अंतरतारकीय माध्यम (इन्टरस्टॅलर स्पेस) में स्थित ऐसे बादल को कहते हैं जहाँ गैस, प्लाज़्मा और धूल का जमावड़ा हो। वैसे तो अंतरतारकीय माध्यम के व्योम में कुछ-कुछ कण, अणु और परमाणु तो होते ही हैं, लेकिन अंतरतारकीय बादल ऐसा क्षेत्र होता है जहाँ इन चीज़ों का घनत्व अंतरतारकीय व्योम के औसत घनत्व से ज़्यादा हो। इन बादलों के घनत्व, तापमान और आकार के अनुसार इन बादलों में मौजूद हाइड्रोजन (जो ब्रह्माण्ड का सब से अधिक मात्रा में मिलने वाला मूल तत्त्व है) या तो साधारण परमाणुओं के रूप में हो सकता है, आयनीकृत (आयोनाइज़्ड) प्लाज़्मा के रूप में हो सकता है या फिर अणुओं के रूप में हो सकता है। साधारण परमाणुओं वाले बादल को "एच १" (H I) क्षेत्र, प्लाज़्मा वाले बादल को "एच २" (H 2) क्षेत्र और अणुओं वाले बादल को "आणविक बादल" (मॉलॅक्यूलर क्लाउड) कहते हैं। परमाणुओं और प्लाज़्मा वाले बादलों को "छितरे" बादल भी बुलाया जाता है जबकि आणविक बादलों को "घने बादल" भी कहते हैं।

अन्य भाषाओँ में
---------------

"अंतरतारकीय बादल" को अंग्रेज़ी में "इन्टरस्टॅलर क्लाउड" (interstellar cloud) कहते हैं।

इन्हें भी देखें
---------------

* आणविक बादल
* खगोलीय धूल
* अंतरतारकीय माध्यम
* खगोलशास्त्र से संबंधित शब्दावली
जामा मस्जिद की मीनार से दिल्ली का नज़ारा
**अधिवास भूगोल** (अंग्रेज़ी: Settlement Geography *सेटलमेंट जिओग्राफी*) या **बस्ती भूगोल** मानव भूगोल की एक शाखा है जो मानव द्वारा बसाए गए पृथ्वी की सतह के हिस्से की जांच करती है। मानव बस्तियों पर संयुक्त राष्ट्र के वैंकूवर घोषणापत्र (1976) के अनुसार, "मानव बस्तियों का अर्थ मानव समुदाय की समग्रता है - चाहे वह शहर, कस्बे या गांव हो - जहाँ सभी सामाजिक, भौतिक, संगठनात्मक, आध्यात्मिक और सांस्कृतिक तत्त्व हों जो इसे बनाए रखते हैं।"

वर्गीकरण
--------

परंपरागत रूप से, यह सांस्कृतिक भूगोल से संबंधित है और इसे शहरी बस्ती (शहर और नगर) और ग्रामीण बस्ती के भूगोल में विभाजित किया गया है जैसे गाँव और पुरवा (हैमलेट)। इस प्रकार, बस्तियों को ज्यादातर सांस्कृतिक परिदृश्य के तत्वों के रूप में देखा जाता है जो समय के साथ विकसित हुए। ऑस्ट्रेलिया, यूरोप और भारत के अलावा, यह शब्द वास्तव में अंग्रेजी बोलने वाले भूगोल में शायद ही कभी प्रयोग किया जाता है। बस्ती भूगोल पर अंतिम अंग्रेजी पुस्तकों में से एक कैम्ब्रिज यूनिवर्सिटी प्रेस द्वारा 1990 के दशक में प्रकाशित की गई थी।

वास्तविकता
----------

शहरी फैलाव की प्रक्रियाओं के कारण जैसे कि काउंटर शहरीकरण,  परि-नगरीकरण या उपनगरीकरण के बाद शहरी और ग्रामीण के बीच मौजूदा विभाजन विशेषकर औद्योगिक देशों और नए औद्योगिक देशों में महत्त्व खो रहा है। यह दृष्टिकोण पहले से ही एकीकृत अधिवास योजना जैसी कई नियोजन रणनीतियों द्वारा प्रस्तुत किया गया है। इसलिए, बस्तियों का एक एकीकृत भूगोल जो शहरी और ग्रामीण बस्तियों को एक निरंतर प्रक्रिया के रूप में मानता है, जो 20वीं शताब्दी के दौरान अपना महत्त्व खो चुका था उसको पुनः प्राप्त कर रहा है। आगे इसका उपयोग प्रागैतिहासिक, ऐतिहासिक व वर्तमान केंद्रितभौगोलिक शोध में किया जाता है।

परिभाषाएं
---------

स्टोन (1960) के अनुसार, अधिवास भूगोल Empty citation (मदद)

इन्हें भी देखें
---------------

* स्थिरता वृत्त
* मानव बस्ती
* सतत विकास
* यूएन-हेबिटेट
* शहरी भूगोल

संदर्भ
------

1. ↑  हॉर्नबी डब्ल्यू.एफ. और एम. जोन्स 1990: *एन इंट्रोडक्शन टू सेटलमेंट जियोग्राफी*। कैम्ब्रिज, 151 पीपी.
2. ↑  वर्तियानेन, पी. 1989: काउंटरशहरीकरण: सामाजिक-सैद्धांतिक भूगोल के लिए एक चुनौती। इन: *जर्नल ऑफ रूरल स्टडीज*, वॉल्यूम। 5, पृ. 217-225
3. ↑  रेन, डी. 2007: अधिवास विज्ञान की ओर: नगरीय भूगोल हेतु शोध एजेंडा। *जियोजर्नल*, वॉल्यूम। 69, पृ. 1-8
4. ↑   शुलडेनरीन, जे और जी क्लार्क 2001: वाडी हसा, पश्चिम-मध्य जॉर्डन के साथ प्रागैतिहासिक परिदृश्य और अधिवास भूगोल। *पर्यावरण पुरातत्व*, वॉल्यूम। 6, पृ. 23-38
5. ↑  बीट्टी, जे. 2008: कॉलोनियल जियोग्राफ़ीज़ ऑफ़ सेटलमेंट : वनस्पति, शहर, रोग और औटियरोआ/न्यूजीलैंड में कल्याण, 1830-1930 के दशक में। *पर्यावरण और इतिहास*, खंड. 14, पृ.583-610 में
6. ↑  *दक्षिण पूर्व क्वींसलैंड में अफ्रीकी शरणार्थी समुदायों का अधिवास भूगोल: आवासीय वितरण और माध्यमिक प्रवास का विश्लेषण।* पीएचडी थीसिस, क्वींसलैंड प्रौद्योगिकी विश्वविद्यालय, क्वींसलैंड, पृ. 246 /1/Elizabeth\_Harte\_Thesis.pdf
7. ↑  हार्ट, ई.डब्ल्यू. चिल्ड्स, इराफने, हेस्टिंग्स, पीटर 2009: *दक्षिण पूर्व क्वींसलैंड में अफ्रीकी शरणार्थी समुदायों के अधिवास पैटर्न*। *ऑस्ट्रेलियन जिओग्राफर्स* वॉल्यूम 40, पृ. 51-67
8. ↑  लॉन्गली, पी, *एट अल.* 1992: क्या हरित पट्टी शहरी क्षेत्रों का आकार में बदलाव लाती है? दक्षिण पूर्व इंग्लैंड के अधिवास भूगोल का प्रारंभिक विश्लेषण। *रीजनल स्टडीज* वॉल्यूम 26, पृ. 437-452
| प्रमुख बिन्दु |
| --- |
| परिचय |
| प्रकाशित चित्रकथाओ की सूची |
| चित्रकथाओ के आवरण संग्रह |

**परिचय**

नूतन कॉमिक्स में हंसी और ठहाकों से भरे अनेक चरित्र हुए हैं, जिनमे छुटकी का नाम सबसे ऊपर आता है। कार्टूनिस्ट प्राण की प्यारी और चुलबुली सी पिंकी की तरह छुटकी अपनी छोटी छोटी पर मजेदार कहानियों से भारतीय कॉमिक्स की दुनिया में एक पहचान बनाने में कामयाब हुयी थी।

छुटकी का चरित्र एक छोटी सी नटखट लड़की का है, जिसे हमेशा ही पीले बड़े बड़े बिंदूओं वाली लाल रंग की फ्राक पहने चित्रित किया गया है। भारतीय चरित्र के हिसाब से काफी अजीब तरीके से उसे ब्लोंड (पीले बालों वाली) बनाया गया है। खैर जो भी हो, चरित्र और उसकी कहानियाँ हैं बहुत मजेदार.

छुटकी का चरित्र डिजाइन किया था पम्मी ग्रुप ने, जिनका नाम ज्यादातर पम्मी भाई के रूप में दिया गया है, बाद में धम्मी ग्रुप ने भी साथ में उन्हें ज्वाइन किया था। जहाँ तक रही बात कहानियों की तो उन्हें लिखा था प्रेमनाथ शर्मा जी ने. छुटकी की कॉमिक्स में कई छोटी-बड़ी कहानियाँ हुआ करती थी - जिनका कोई निश्चित विस्तार नहीं होता था।

छुटकी की पहली प्रकाशित कॉमिक्स का नाम था - छुटकी

**ज्ञात प्रकाशित कॉमिक्सों की सूची -**

  

* छुटकी
* छुटकी और गर्मी की छुट्टियां
* छुटकी का हंगामा
* छुटकी का अपहरण
* चैम्पियन छुटकी
* होशियार छुटकी
* छुटकी और नया वर्ष (जन.१९८६)
* छुटकी और गोल गप्पे
* छुटकी और तोहफा
* छुटकी और क्रिकेट मैच
* छुटकी और हंगामा पहलवान
* छुटकी और शहद
* छुटकी और सपना
* छुटकी और चोर की दाढ़ी
* छुटकी और कसरती मामा
* चित्रकार छुटकी
* छुटकी और सोने की चैन
* छुटकी और शेर का शिकार
* छुटकी और हाथीराम
* छुटकी और फूलझड़ी आंटी
* छुटकी और बिलौटा

**चित्रकथाओ के आवरण संग्रह**

जल्द ही

सन्दर्भ
-------
जलसर्प तारामंडल
जलसर्प तारामंडल में ऍम८३ नामक डन्डीय सर्पिल आकाशगंगा है
*अगर आप नर जलसर्प (हाइड्रस) तारामंडल पर जानकारी ढूंढ रहें हैं तो नर जलसर्प तारामंडल का लेख देखिये*
**जलसर्प** या **हाइड्रा** एक तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है और उस सूची का खगोलीय गोले में सब से बड़े क्षेत्र वाला तारामंडल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था।

अन्य भाषाओं में
---------------

अंग्रेज़ी में जलसर्प तारामंडल को "हाइड्रा कॉन्स्टॅलेशन" (Hydra constellation) कहा जाता है। इसका नाम लातिनी भाषा के 'हाइड्रा' से लिया गया है, लेकिन इसका काल्पनिक अकार पुरानी खगोलशास्त्रिय पुस्तकों में आधुनिक जीवविज्ञान में हाइड्रा कहलाए जाने वाले जीव का नहीं बल्कि एक पानी में रहने वाले सर्प का बनाया जाता था, जिसका रूप थोड़ा-बहुत एक अझ़दहे जैसा था। चीन के प्राचीन खगोलशास्त्र में इस तारामंडल में दो चीनी नक्षत्र आते थे, जिनके नाम नीला अझ़दहा (青龙) और सिन्दूरी पक्षी (朱雀) था।

तारे
----

जलसर्प तारामंडल में ७५ तारे हैं जिन्हें बायर नाम दिए जा चुके हैं। इनमें से १३ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के कुछ ख़ास तारे और अन्य वस्तुएँ इस प्रकार हैं -

* **अलफ़र्द** (α Hya, Alphard) - यह एक १.९८ मैग्नीट्यूड की चमक (सापेक्ष कान्तिमान) वाला तारा जलसर्प तारामंडल का सब से रोशन तारा है। दूरबीन से देखने पर ज्ञात होता है कि वास्तव में यह एक दोहरा तारा है।
* **सिग्मा हाइड्रे** (σ Hya) - यह प्राचीन भारतीय खगोलशास्त्र के अश्लेशा नक्षत्र का भाग है।
* **ऍप्सिलन हाइड्रे** (ε Hya) - यह एक द्वितारा है।
* **हाइड्रा ए** (Hydra A) - यह आकाशगंगाओं का एक गुच्छा है जिस से बड़ी मात्रा में ऍक्स किरणें उत्पन्न होती हैं।
* **ऍम८३** (M83) - यह मॅसिये वस्तु एक डन्डीय सर्पिल आकाशगंगा है जिसे दक्षिणी पिनव्हील आकाशगंगा भी कहा जाता है।
* **ऍम६८** (M68) - यह पृथ्वी से ३३,००० प्रकाश-वर्ष दूर स्थित एक गोल तारागुच्छ है।
* **ऍम४८** (M48) - यह एक खुला तारागुच्छ है जिसकी आयु ३० करोड़ वर्ष अनुमानित की गई है।

इन्हें भी देखें
---------------

* तारामंडल
* दोहरा तारा
* द्वितारा

सन्दर्भ
-------

1. ↑  K.D. Abhyankar. "Astrophysics: Stars and Galaxies". Universities Press, 2002. आई॰ऍस॰बी॰ऍन॰ 9788173713811.
**अमलापुरम** (Amalapuram) भारत के आन्ध्र प्रदेश राज्य के कोनसीमा ज़िले में स्थित एक नगर है। यह ज़िले का मुख्यालय भी है। सन् 2022 में पूर्व गोदावरी ज़िले के विभाजन से पूर्व यह उस ज़िले का भाग था।

मंडल मुख्यालय
-------------

यह अमलापुरम मंडल और अमलापुरम राजस्व मंडल का मंडल और मंडल मुख्यालय है।

इतिहास
------

अमलापुरम को मूल रूप से अमृतपुरी नाम दिया गया था जो बाद में बदलकर अमलीपुरी हो गया। इसके कुछ मंदिर अमलेश्वरुडु को समर्पित हैं।अमलापुरम को पंचलिंगपुरम भी कहा जाता है क्योंकि यह शिव को अमलेस्वाडु, सिधेश्वारुडु, रामलिंगेश्वरुडु, चंद्रमौलेश्वरुडु और चेन्नामलेलेश्वरुडु के रूप में पांच मंदिरों की गोद है। राजामुंदरी और काकीनाडा के बाद पूर्वी गोदावरी जिले में अमलापुरम तीसरा सबसे विकसित शहर है। क्षेत्र में लगभग 65 स्कूल और कॉलेज, छह इंजीनियरिंग कॉलेज और एक मेडिकल कॉलेज हैं। यह भारत के कुछ संसद क्षेत्रों में से एक है, जहां रेलवे कनेक्टिविटी नहीं है।

भूगोल
-----

अमलापुरम 7.20 किमी 2 (2.78 वर्ग मील) के क्षेत्र में फैला हुआ है। यह 16.5787 ° N 82.0061 ° E पर स्थित है। इसकी औसत ऊंचाई 2 मीटर (6 फीट 7 इंच) है।

जनसांख्यिकी
-----------

2011 की भारत की जनगणना के अनुसार, अमलापुरम की जनसंख्या 141,194 है, जिसमें 70,850 पुरुष और 70,344 महिलाएँ हैं। अमलापुरम की औसत साक्षरता दर 77% है, जो राष्ट्रीय औसत 59.5% से अधिक है; 80.68% पुरुष और 73.54% महिलाएँ साक्षर हैं। अमलापुरम के ग्रामीण इलाकों में 77,036 लोग निवास करते हैं, जबकि अमलापुरम शहरी क्षेत्र में 64,158 लोग निवास करते हैं।

राजनीति
-------

अमलापुरम आंध्र प्रदेश के 25 लोकसभा क्षेत्रों में से एक है। पूर्व गोदावरी जिले में अन्य दो लोकसभा क्षेत्र राजमुंदरी और काकीनाडा हैं।

इन्हें भी देखें
---------------

* कोनसीमा ज़िला
* पूर्व गोदावरी ज़िला

सन्दर्भ
-------

1. ↑  "Lonely Planet South India & Kerala," Isabella Noble et al, Lonely Planet, 2017, ISBN 9781787012394
2. ↑  "Hand Book of Statistics, Andhra Pradesh," Bureau of Economics and Statistics, Andhra Pradesh, India, 2007
3. ↑  "Contemporary History of Andhra Pradesh and Telangana, AD 1956-1990s," Comprehensive history and culture of Andhra Pradesh Vol. 8, V. Ramakrishna Reddy (editor), Potti Sreeramulu Telugu University, Hyderabad, India, Emesco Books, 2016
4. ↑  Bhaskar, B.V.S. "Water crisis grips Konaseema". *The Hindu* (अंग्रेज़ी में). अभिगमन तिथि 4 April 2017.
5. ↑  "Census of India 2001: Data from the 2001 Census, including cities, villages and towns (Provisional)". Census Commission of India. मूल से 16 June 2004 को पुरालेखित. अभिगमन तिथि 1 November 2008.
**जलालगढ किला** (Jalalgarh Fort) भारत के बिहार राज्य के पूर्णिया ज़िले में स्थित एक लगभग 300 वर्ष पुराना दुर्ग है, जो वर्तमान में खण्डहर स्थिति में है। यह पूर्णिया नगर से लगभग 20 किमी उत्तर में है।

विवरण
-----

वस्तुत: यह मुगलकालीन सैनिक छावनी है। जलालगढ़ किला कब, किसने बनवाया इसका स्पष्ट उल्लेख नहीं है, परंतु कुछ इतिहासकारों ने बंगाल के नवाब द्वारा छावनी के लिए किले के स्थापना की जानकारी देते हैं। सामरिक दृष्टि से देश की सुरक्षा के लिए यह किला का निर्माण किया गया था। पूर्णिया के जिलाधिकारी एलएसएसओ मेली द्वारा लिखा गया कि पूर्णिया के प्रथम गजेटियर केपीएस मेनन 1911 ई. के अनुसार इस ऐतिहासिक किले का निर्माण खगड़ा किशनगंज के प्रथम राजा सैयद मोहम्मद जलालुद्दीन खां द्वारा हुआ था। सैयद जलालुद्दीन खां के राजा का खिताब मुगल बादशाह जहांगीर द्वारा किया गया था। जानकारों के अनुसार 16वीं शताब्दी में इस ऐतिहासिक किले का निर्माण सीमा क्षेत्र सरहद की सुरक्षा एवं मोरंग नेपाल क्षेत्र के लुटेरों से यात्रियों की सुरक्षा को ध्यान में रखकर किया गया था। जलालगढ़ के कुछ बुजुर्गो के अनुसार इस ऐतिहासिक किले के राजा सैयद मोहम्मद जलालुद्दीन खां के नाम पर ही जलालगढ़ पड़ा। सैनिकों की छावनी के रूप में जलालगढ़ के सीमा के निकट जलालगढ़ का ऐतिहासिक किले का निर्माण हुआ। उस समय नेपाल का सरहद जलालगढ़ सीमा तक था, इसलिए इस ऐतिहासिक किले का निर्माण सीमा जलालगढ़ में हुआ।

लगभग छह एकड़ जमीन में आयताकार दीवारों से घिरा एक विशाल परिसर है। दीवार की लम्बाई पूरब से पश्चिम लगभग 550 फीट तथा दक्षिण से उत्तर लगभग 400 फीट है। दीवार की मोटाई 7 फीट एवं लगभग 22 फीट उंची है। दीवारों की जोड़ाई सूर्खी-चूना के गारा पर किया गया है। किले का मुख्य प्रवेश द्वार पूरब दिशा में है, जिसकी उंचाई नौ फीट, चौड़ाई 13 फीट तथा किले की एक निकासी द्वार दक्षिण दिशा में है। जिसकी उंचाई सात फीट और चौड़ाई साढ़े पांच फीट है।

किले की लगभग एक सौ एकड़ जमीन है। जिस पर लोग खेती करते हैं और किले के आन्तरिक परिसर में भी खेती कर रहे हैं। किले के द्वार पर काठ के भारी चौखट-किबाड़ थे, जो 1962 ई. तक देखा गया था। कीले के चारों कोण पर अर्धचन्द्राकार कमरा बना हुआ है। किले से पूरब सटे कोसी नदी है जिसका सम्पर्क नदी मार्ग द्वारा सीधे मुर्शिदाबाद के नवाब से जुड़ा हुआ था। जनश्रृति के अनुसार परमान नदी खाता से किला तक सुरंग है। इतिहास से स्पष्ट है कि नेपाल की सीमा गंगा नदी के किनारे तक जाती थी, जिसे तात्कालिक नवाबों ने युद्ध द्वारा नेपाल को धकेलते जोगबनी तक पहुंचा दिया।

इन्हें भी देखें
---------------

* पूर्णिया ज़िला

सन्दर्भ
-------

1. ↑  "Bihar Tourism: Retrospect and Prospect Archived 2017-01-18 at the Wayback Machine," Udai Prakash Sinha and Swargesh Kumar, Concept Publishing Company, 2012, ISBN 9788180697999
2. ↑  "Revenue Administration in India: A Case Study of Bihar," G. P. Singh, Mittal Publications, 1993, ISBN 9788170993810
पूरा कश्मीर के इस नक़्शे में देखी जा सकती है
**चीन-पाकिस्तान समझौता** (Sino-Pakistan Agreement), जिसे **चीन-पाकिस्तान सीमा समझौता** (Sino-Pak Boundary Agreement) भी कहा जाता है, चीन और पाकिस्तान के बीच 1963 में हस्ताक्षरित करा गया एक दस्तावेज़ है जो उन दोनों देशों द्वारा कश्मीर में नियंत्रित क्षेत्रों के बीच की सीमा निर्धारित करता है। भारत इस समझौते का खण्डन करता है और उसके अनुसार पूरा जम्मू और कश्मीर राज्य भारत का अटूट अंग है और किसी भी अन्य देश को उसे बांटने का अधिकार नहीं। भारत के अनुसार पाकिस्तान और चीन में आधिकारिक रूप से कोई सीमा है ही नहीं क्योंकि भारतीय क्षेत्र बीच में आता है।

क्षेत्रीय नियंत्रण
------------------

समझौते कि शर्तो में पाक-अधिकृत कश्मीर के गिलगित-बल्तिस्तान क्षेत्र और चीन द्वारा नियंत्रित शिंजिआंग प्रान्त के बीच की सीमा तय की गई। कश्मीर के उत्तरी भाग में पाकिस्तान ने कश्मीर की शक्सगाम घाटी (जो ट्रांस-काराकोरम ट्रैक्ट भी कहलाती है) को कश्मीर से अलग कर के चीन के नियंत्रण में कर दी।

इन्हें भी देखें
---------------

* पाक-अधिकृत कश्मीर
* गिलगित-बल्तिस्तान
* शक्सगाम घाटी

सन्दर्भ
-------

1. ↑  Syed, 89.
2. ↑  Press Trust of India (2006-12-04). "China illegally occupying land". expressindia.com. मूल से 23 सितंबर 2012 को पुरालेखित. अभिगमन तिथि 2009-03-13.
3. ↑  "Factbox: India and China border dispute festers". Reuters. 2006-11-15. मूल से 7 जून 2009 को पुरालेखित. अभिगमन तिथि 2009-03-13.
4. ↑  The Geographer. Office of the Geographer. Bureau of Intelligence and Research. Department of State, United States of America (November 15, 1968), *China – Pakistan Boundary* (PDF), International Boundary Study, **85**, Florida State University College of Law, मूल (PDF) से 11 फ़रवरी 2012 को पुरालेखित, अभिगमन तिथि 18 फ़रवरी 2017
चिह्न फलन (Signum function) y = sgn(x)
गणित में **चिह्न फलन** (sign function अथवा signum function) एक विषम गणितीय फलन है। इसकी परिभाषा नीचे दी गयी है।[*तथ्य वांछित*]

परिभाषा
-------

किसी वास्तविक संख्या *x* का चिह्न फलन निम्नलिखित प्रकार से पारिभाषित किया जाता है[*तथ्य वांछित*]-

{\displaystyle \operatorname {sgn}(x):={\begin{cases}-1&{\text{if }}x<0,\\0&{\text{if }}x=0,\\1&{\text{if }}x>0.\end{cases}}}

गुण
---

* सूचक फलन (indicator function या characteristic function) के रूप में चिह्न फलन को निम्नलिखित प्रकार से लिख सकते हैं[*तथ्य वांछित*]-

{\displaystyle \operatorname {sgn} x=\chi \_{x>0}-\chi \_{x<0}}
* निरपेक्ष मान

{\displaystyle |x|=x\operatorname {sgn} x}
तथा

{\displaystyle x=|x|\operatorname {sgn} x}
* समाकलन

{\displaystyle \int \operatorname {sgn} xdx=|x|+C}
* सातत्य

**x=0** पर यह एक असतत फलन है। क्योंकि
{\displaystyle \textstyle \lim \_{x\to 0 \atop x<0}\operatorname {sgn}(x)=-1\neq \operatorname {sgn}(0)} तथा
{\displaystyle \textstyle \lim \_{x\to 0 \atop x>0}\operatorname {sgn}(x)=1\neq \operatorname {sgn}(0)}.
फ्लॉरिडा में बने जलस्तंभ का चित्र।
**जलस्तंभ** या **जलव्रज** एक प्रकार का बवंडर या चक्रवात है, जो जल में बनता है। यह जल में बने एक स्तम्भ के जैसे दिखाई देता है। यह मुख्य रूप से यूरोप और अंटार्क‌टिका में बनते हैं। अन्य जगहों में यह मुश्किल से ही कभी दिखाई देते हैं। इनका जीवन चक्र पाँच चरणों का होता है। पहले एक अंधेरा गोला, दूसरा एक घूमता हुआ दिखाई देता है। तीसरे में यह अंगूठी की तरह बन जाता है। चौथे में यह पूर्ण रूप से स्तंभ बन जाता है और अंततः क्षय हो जाता है।

रचना
----

यह 2 किलोमीटर के क्षेत्र या उससे कम में इसके अनुकूल वातावरण में बन सकते हैं। केवल कुछ ही जलस्तंभ ताकतवर होते हैं, बहुत से जलस्तंभ कमजोर और थोड़ी देर के लिए बनते हैं।

प्रकार
------

### गैर बवंडर

गैर बवंडर जलस्तंभ नीदरलैंड के किज्क्दुइन के पास 27 अगस्त 2006 में
यह जलस्तंभ में बवंडर जैसे गुण नहीं पाये जाते हैं। यह सूखे मौसम में भी बादलों में बनते हैं। इनका जीवन चक्र बहुत छोटा होता है और 20 मिनट से भी कम समय में यह बनकर समाप्त हो जाते हैं। यह 30 मीटर प्रति सेकंड के आस पास की गति से हवा चलती है। यह बादलों में एक प्रकार के आवेश के कारण बनते हैं। जब बादलों में आवेश के कारण वह नीचे आने लगते हैं और गोल घूमने लगते हैं। इससे धीरे धीरे वह एक स्तंभ के जैसे बन जाते हैं। यह मुख्य रूप से जल वाले क्षेत्रों में बनते हैं, जहाँ इसे आसानी से घूमने मिले। लेकिन इस प्रकार की घटना में यह जल के स्थान पर भूमि में भी कई बार बनते हैं। यह साफ और बिना वर्षा के समय और बिना अधिक गति से चलने के कारण इसे गैर बवंडर जलस्तंभ कहते हैं।

फ्लॉरिडा के उष्णकटिबंधीय और उप उष्णकटिबंधीय जलवायु में यह 400 से अधिक बार दिखाई देता है। यह जमीन पर बनने से बहुत जल्दी ही क्षय हो जाते हैं, क्योंकि उसे अच्छी तरह से घूमने नहीं मिलता और जमीन पर वह कई प्रकार के रुकावट के कारण धीरे धीरे कमजोर हो जाता है। उसे ऊर्जा का कोई स्रोत भी नहीं मिलता। जबकि नदी आदि में उसे कुछ खास रुकावट का सामना नहीं करता पड़ता है। वह आसानी से घूम सकता है और आस पास उसे कोई रुकावट न मिलने और जल भी उसके साथ घूमने लगता है। जिससे उसे जल में स्तंभ बनाने में आसानी होती है।

### बवंडर

### हिमपात टोंटी

इन्हें भी देखें
---------------

* चक्रवात

सन्दर्भ
-------

1. ↑  "Waterspout definition". *A Comprehensive Glossary Of Weather*. Geographic.org. मूल से 16 जून 2015 को पुरालेखित. अभिगमन तिथि 2014-07-10.
2. ↑  National Weather Service Forecast Office, Milwaukee/Sullivan, WI (30 April 2008). "Threat Definitions for Waterspouts". National Weather Service Central Region Headuqaters. मूल से 4 अप्रैल 2012 को पुरालेखित. अभिगमन तिथि 27 August 2009.सीएस1 रखरखाव: एक से अधिक नाम: authors list (link)
3. ↑  National Weather Service in Key West, Florida (12 September 2002). "Waterspouts". *Basic Spotter Training Version 1.2*. National Oceanic and Atmospheric Administration NOAA. पपृ॰ 4–24. मूल से 9 अक्तूबर 2007 को पुरालेखित. अभिगमन तिथि 21 July 2008.

बाहरी कड़ियाँ
-------------

| * दे
* वा
* सं
प्राकृतिक आपदा |
| --- |
| भूगर्भीय | 
* भूकंप
* ज्वालामुखी

 |
| जल | 
* जलस्तंभ
* सूनामी
* बाढ़

 |
| मौसम | 
* चक्रवात
* तूफान

 |